Diari Oficial de la Generalitat Valenciana


Sumari del DOGV 5009, del 19-05-2005 (2005/5460)

Informació pública de la convocatòria de l'Assemblea General ordinària.
-----------------------------------------------------------------------

### Dades del document

Número de DOGV
:   5009

Data del DOGV
:   19-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/5460


Organisme emissor
:   Caixa Rural la Vall San Isidro, COOP Crèd. V.

Tipus de document
:   Anunci

Informació pública de la convocatòria de l'Assemblea General ordinària. [2005/A5460]
  
En compliment de l'acord adoptat pel Consell Rector d'esta entitat i de conformitat amb el que legalment i estatutàriament s'ha establit, es convoquen tots els socis de la Caja Rural La Vall San Isidro, S. Coop. Cto. V., a l'Assemblea General ordinària que tindrà lloc al seu domicili social, siti a la Vall d'Uixó, avinguda del Cor de Jesús, número 1, el dia 17 de juny de 2005, a les 21.30 hores en primera convocatòria i a les 22.00 en segona, a fi de tractar els distints punts del següent
  
Ordre del dia
  
1. Examen i aprovació, si pertoca, dels comptes anuals de l'entitat corresponents a l'exercici tancat el 31 de desembre de 2004 (balanç, compte de pèrdues i guanys, memòria, informe de gestió i informe d'auditoria), així com la gestió del Consell Rector.
  
2. Proposta sobre la distribució dels excedents de l'exercici.
  
3. Aprovació, si pertoca, de la liquidació del pressupost d'ingressos i despeses del Fons de Formació i Promoció Cooperatiu de l'exercici 2004, i pla d'inversions i despeses d'ell per a l'exercici en curs.
  
4. Elecció d'auditors externs de comptes per als comptes anuals i l'informe de gestió de l'exercici 2005.
  
5. Adaptació dels estatuts socials a la Llei 8/2003, de 24 de març, de Cooperatives de la Comunitat Valenciana, i al Decret 83/2005, de 22 d'abril, del Consell de la Generalitat, pel qual es regulen les cooperatives de crèdit de la Comunitat Valenciana.
  
6. Delegar i habilitar el Consell Rector per a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar els acords esmentats; facultant-lo per a interpretar, aplicar i desenvolupar tots aquells que ho necessiten.
  
7. Suggeriments i preguntes al Consell Rector en relació amb els assumptes indicats en la convocatòria.
  
8. Decisió sobre l'aprovació de l'acta. Designació de socis amb tal fi.
  
La Vall d'Uixó, 3 de maig de 2005.- El president del Consell Rector: Vicente Almela Orenga.
  
Nota: de conformitat amb el que disposa l'article 8, lletra b) dels estatuts socials de l'entitat, els comptes anuals, la memòria escrita de les activitats de la cooperativa, o informe de gestió, l'informe d'auditoria i els documents restants sobre els quals ha de decidir l'Assemblea, estan a disposició dels socis al domicili social i en qualsevol de les oficines de l'entitat.
  
Així mateix, i de forma expressa, es fa constar que estan a disposició dels socis l'informe del Consell Rector sobre l'adaptació dels estatuts socials a la nova normativa, així com el nou text estatutari que se sotmetrà a l'aprovació de l'Assemblea.
  
Règim de consultes i horari: fins al dia de la realització de l'Assemblea inclusivament, i durant l'horari d'oficines, llevat dels dies inhàbils.